Diari Oficial de la Generalitat Valenciana


Sumari del DOGV 3753, del 19-05-2000 (2000/3596)

Notificació de la Resolució de 7 de març de 2000, dictada en expedient de baixa d'un establiment hoteler.
---------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3596


Organisme emissor
:   Agència Valenciana del Turisme

Tipus de document
:   Anunci

Notificació de la Resolució de 7 de març de 2000, dictada en expedient de baixa d'un establiment hoteler. [2000/A3596]
  
Per no haver estat possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 7 de març de 2000, recaiguda en l'expedient de baixa de l'establiment hoteler Villa Vicenta, situat a Alacant, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
  
València, 18 d'abril de 2000.- El director de l'Àrea de Producte: Víctor Yepes Piqueras.
  
«Vist l'expedient de baixa de l'establiment hoteler Villa Vicenta, situat a Alacant, al carrer del Finestrat, 7, la signatura d'identificació del qual és H-543-A.
  
Tenint en compte que:
  
1. Amb data 6 d'octubre de 1999, la Inspecció del Servei Territorial d'Alacant va visitar l'establiment i va comprovar que l'edifici on s'ubicava la pensió Villa Vicenta es trobava en fase de demolició, per la qual cosa no existia el citat establiment.
  
2. Amb data 4 de novembre de 1999, es va donar, de conformitat amb l'article 84 de la Llei 30/1992, de 26 de novembre, el tràmit d'audiència previ a la baixa pel Servei Territorial d'Alacant a la senyora Purificación Solana Magdaleno, titular de l'establiment.
  
Transcorregut el termini atorgat en el tràmit mencionat, la titular no ha presentat cap escrit o al·legació.
  
Fonaments de dret
  
Primer i únic
  
L'article 1.1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest les empreses i establiments que presten de forma habitual i professional allotjament mitjançant preu, d'acord amb les especificacions de la pròpia norma i disposicions de desplegament, tinguen o no altres serveis complementaris.
  
L'establiment Pensió Villa Vicenta no presta l'activitat a què fa referència l'article 1 del Decret 153/1993, de 17 d'agost, pel qual pertoca la seua baixa en el Registre d'Empreses i Activitats Turístiques com a establiment hoteler.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV, de 28 de març de 1996), resolc:
  
Donar de baixa com a establiment hoteler la pensió Villa Vicenta, situada a Alacant, al carrer del Finestrat, número 7.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra aquesta resolució, que no posa fi a la via administrativa, es podrà interposar un recurs d'alçada davant el president executiu de l'Agència Valenciana de Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.